
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI
H O T Ă R Â R E

privind aprobarea modificării anexei la Hotărârea Consiliului Local al Municipiului Focşani 

nr.363/19.12.2006 privind aprobarea arondării instituţiilor de învăţământ preuniversitar

 de stat fără compartiment financiar-contabil propriu pe lângă centre bugetare care au calitatea de ordonator terţiar de credite, cu modificările şi completările ulterioare 
            Consiliul Local al Municipiului Focşani, judeţul Vrancea, întrunit în şedinţă ordinară,

· Analizând proiectul de hotărâre iniţiat de Primarul Municipiului Focşani, prin care se propune aprobarea modificării anexei la Hotărârea Consiliului Local al Municipiului Focşani nr.363/19.12.2006 privind aprobarea arondării instituţiilor de învăţământ preuniversitar de stat fără compartiment financiar-contabil propriu pe lângă centre bugetare care au calitatea de ordonator terţiar de credite, cu modificările şi completările ulterioare, raportul comun întocmit de Direcţia economică şi Direcţia resurse umane şi coordonare unităţi subordonate înregistrat la nr. 63657/06.12.2010.
· Văzând avizul favorabil al Comisiei pentru buget, finanţe, investiţii, liberă iniţiativă, economic şi servicii publice;

· Având în vedere adresa nr.9356/02.12.2010 transmisă de Inspectoratul Şcolar Judeţean Vrancea, înregistrată la nr.63595/06.12.2010; 
· În conformitate cu prevederilor art. 7 din HGR nr.538/2001 privind aplicarea Normelor metodologice privind finanţarea învăţământului preuniversitar de stat;
· În baza art. 36 alin (1), alin. (2) lit. “d” şi alin. (6) lit. “a”, pct.1, precum şi în temeiul art. 45
     alin. (1) din Legea nr. 215/2001 privind administraţia publică locală, republicată în 2007, cu 
     modificările şi  completările ulterioare,
H O T Ă R Ă Ş T E :

                 Art.1 (1) Se aprobă modificarea anexei la Hotărârea Consiliului Local al Municipiului Focşani nr.363/19.12.2006 privind aprobarea arondării instituţiilor de învăţământ preuniversitar de stat fără compartiment financiar-contabil propriu pe lângă centre bugetare care au calitatea de ordonator terţiar de credite, cu modificările şi completările ulterioare, în sensul modificării arondării Şcolii cu clasele I-IV Mândreşti din punct de vedere financiar de  la centrul de execuţie bugetară Şcoala cu clasele I-VIII „Ion Basgan” Focşani, la centrul de execuţie bugetară Şcoala cu clasele I-VIII nr.7 Focşani.
                          (2) Având în vedere prevederile alin (1) şi arondării Grădiniţei cu program normal Mândreşti ca structură subordonată Grădiniţei cu program normal nr.21, anexa la Hotărârea Consiliului Local al Municipiului Focşani nr.363/19.12.2006 privind aprobarea arondării instituţiilor de învăţământ preuniversitar de stat fără compartiment financiar-contabil propriu pe lângă centre bugetare care au calitatea de ordonator terţiar de credite, cu modificările şi completările ulterioare, va avea următorul conţinut:

	Nr crt
	Centru de execuţie bugetară
	Unităţi de învăţământ arondate centrelor de execuţie bugetară din punct de vedere financiar

	1
	Grădiniţa cu program prelungit  nr.17
	-Grădiniţa cu program prelungit nr.11 
-Grădiniţa cu program prelungit nr.19

	2
	Şcoala cu clasele I-VIII „ Ion Basgan”
	-Grădiniţa cu program normal nr.10

-Gradinita cu program normal nr.21 cu structuri subordonate Grădiniţa cu program normal nr.5 şi Grădiniţa cu program normal Mândreşti

	3
	Şcoala cu clasele I-VIII  nr.7 
	-Şcoala cu clasele I-IV Mândreşti

	4
	Şcoala cu clasele I-VIII „Ştefan cel Mare”
	-Grădiniţa cu program normal nr.6 cu structură subordonată Grădiniţa cu program normal nr.14

	5
	Colegiul Economic „Mihail Kogalniceanu”
	-Grădiniţa cu program prelungit nr.2 cu structură subordonată Grădiniţa cu program normal nr.3

-Grădiniţa cu program normal nr.4


        Art.2 Prevederile prezentei hotărâri intră în vigoare începând cu data de 1 ianuarie 2011.

        Art.3 Prezenta hotărâre va fi comunicată de către Direcţia administraţie publică locală,  compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică, Direcţia resurse umane şi coordonare unităţi subordonate, Grădiniţa cu program normal Mândreşti, Gradinita cu program normal nr.21, Şcoala cu clasele I-VIII  nr.7 şi Şcoala cu clasele I-IV Mândreşti.
PREŞEDINTE DE ŞEDINŢĂ,

    Oloeriu Ioan Liviu                                                            CONTRASEMNEAZĂ,

                                                                             SECRETARUL MUNICIPIULUI FOCŞANI
                                                                                          Corhană Eduard Marian

